Vankuver, takim ministror mbi bisedimet mes dy Koreve
Sekretari i Shtetit Rex Tillerson pritet të marrë pjesë në këtë takim që do të mbahet të martën.
Vetëm disa ditë pas bisedimeve të nivelit të lartë mes Koresë së Jugut dhe Koresë së Veriut, Sekretari amerikan i Shtetit Rex Tillerson do të marrë pjesë të martën në takimin e ministrave të jashtëm në Vankuver për të shqyrtuar alternativa të tjera diplomatike kundër kërcënimit me raketa balistike bërthamore të Phenianit. Korrespondentja e Zërit të Amerikës në Departamentin e Shtetit, Nike Ching sjellë hollësitë. Përpjekja e fundit diplomatike vjen pasi Koreja e Jugut dhe ajo e Veriut ranë dakord ditët e fundit të zgjidhin problemet përmes dialogut, pas tensioneve të përshkallëzuara mbi programin bërthamor të Phenianit. Në rendin e ditës të takimeve në Vankuver është shqyrtimi i alternativave të tjera të trysnisë ndërkombëtare mbi Korenë e Veriut. tha Brian Hook, Drejtor i Planifikimit të Politikave në Departamentin e Shtetit. Shtetet e Bashkuara thonë se Koreja e Veriut ka vuajtur nga sanksionet globale. Zyrtarët thonë se Uashingtoni nuk mbështet ndryshimin e regjimit në Korenë e Veriut, por Shtetet e Bashkuara po bisedojnë me Kinën për eliminimin e sigurtë të armëve bërthamore të vendit për t'u përgatitur për çdo skenar. thotë Steve Goldstein, Nënsekretar i Departamentit të Shtetit. Analistët thonë se Kina po e trajton këtë çështje të ndjeshme me kujdes të madh. thotë Bonnie Glaser nga Qendra për Studime Strategjike dhe Ndëkombëtare Ndërkohë që Kina dhe Rusia nuk u ftuan në takimin e Vankuverit, zyrtarët amerikanë thonë se ato do të marrin një përmbledhje të bisedimeve të së martës.